Document ID: 32003R1408

KOMISIJAS REGULA (EK) Nr. 1408/2003
(2003. gada 7. augusts),
ar ko 2003./2004. tirdzniecības gadam atkāpjas no Regulas (EK) Nr. 2316/1999 attiecībā uz atmatā atstātas zemes izmantošanu dažās Kopienas dalībvalstīs
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1251/1999, ar ko izveido atbalsta sistēmu noteiktu laukaugu audzētājiem[1], kurā jaunākie grozījumi izdarīti ar Regulu (EK) Nr. 1038/2001[2], un jo īpaši tās 9. pantu,
tā kā:
(1) Komisijas 1999. gada 22. oktobra Regula (EK) Nr. 2316/1999, ar ko paredz sīki izstrādātus noteikumus par to, kā piemērot Padomes Regulu (EK) Nr. 1251/1999, ar ko izveido atbalsta sistēmu noteiktu laukaugu audzētājiem[3], kurā jaunākie grozījumi izdarīti ar Regulu (EK) Nr. 1035/2003[4], paredz noteikumus platībatkarīgo maksājumu piešķiršanai par noteiktiem laukaugiem. Saskaņā ar Regulas (EK) Nr. 2316/1999 19. panta 2. un 3. punktu platībām jāpaliek atmatā uz laika posmu, kas sākas vēlākais 15. janvārī un beidzas agrākais 31. augustā, un, izņemot gadījumus, kad paredzēts citādi, tās nedrīkst izmantot lauksaimnieciskai ražošanai vai peļņas gūšanai.
(2) Pēdējos mēnešos dažos Kopienas reģionos pieredzēts pārmērīgs sausums, kas ir nopietni skāris rupjās lopbarības krājumus un radījis lopkopjiem nopietnus materiālos zaudējumus, jo tiem bija jāpārdod savi krājumi, kad parastā barība nebija pārdošanā.
(3) Komisijas Regula (EK) Nr. 1360/2003, ar ko 2003./2004. tirdzniecības gadam atkāpjas no Regulas (EK) Nr. 2316/1999 attiecībā uz atmatā atstātās zemes izmantošanu dažos Kopienas reģionos[5], dod tiesības zemi, kas minētajos reģionos deklarēta kā atmatā atstātā zeme, izmantot lopbarības mērķiem. Bet tā kā sausums ir izplatījies arī citos Kopienas reģionos, ir vēlams atrast papildu barības resursus, pirms iestājies rudens.
(4) Tā kā esošajos ārkārtas laika apstākļos barības piegādes resursi joprojām ir ārkārtīgi neprognozējami, steidzami jāievieš jauna atkāpe no Regulas (EK) Nr. 2316/1999, sakarā ar ko skartās dalībvalstis var atļaut, ka atmatā atstātā zeme ar laukaugiem tiek izmantota lopbarības mērķiem pirms beidzas atmatas perioda termiņš, saskaņā ar noteikumiem un kritērijiem, kādus noteikušas minētās dalībvalstis. Tomēr šie noteikumi faktiski liedz izmantot šādu zemi peļņas gūšanai.
(5) šajā regulā paredzētie pasākumi ir saskaņā ar Labības pārvaldības komitejas atzinumu,
IR PIEŅĒMUSI ŠO REGULU.
1. pants
1. Atkāpjoties no Regulas (EK) Nr. 2316/1999 19. panta 2. un 3. punkta, dalībvalstis var atļaut, ka tajos Kopienas reģionos, kas nav minēti Regulas (EK) Nr. 1360/2003 pielikumā, atmatā atstātā, deklarētā zeme 2003./2004. tirdzniecības gadā tiek izmantota lopbarības mērķiem, saskaņā ar noteikumiem un kritērijiem, kādus noteikušas minētās dalībvalstis.
2. Attiecīgās dalībvalstis veic visus nepieciešamos pasākumus, lai nodrošinātu to, ka atmatā atstātā zeme, kas norādīta 1. punktā, netiek izmantota peļņas gūšanai, un jo īpaši to, ka netiek piešķirts Regulā (EK) Nr. 603/95 [6]noteiktais žāvētas rupjās lopbarības ražošanas atbalsts ražai, kas iegūta no minētās zemes.
2. pants
Pielikumā minētās dalībvalstis Komisijai ziņo par pasākumiem, ko tās pieņēmušas saskaņā ar šo regulu.
3. pants
Šī regula stājas spēkā dienā, kad to publicē Eiropas SavienībasOficiālajā Vēstnesī.
To piemēro no 2003. gada 18. jūlija.
Šī regula uzliek saistības kopumā un ir tieši piemērojama visās dalībvalstīs.
Briselē, 2003. gada 7. augustā

Labels: 20
5
6